В периода 17-20 февруари 2021 г. в гр. Нюрнберг, Федерална република Германия, ще се проведат Международното изложение за биохрани BIOFACH 2021 и Международното изложение за натурална и биокозметика VIVANESS.

 Във връзка с проявения интерес за представяне на български продукти на изложението, Ви уведомяваме, че Министерството на земеделието, храните и горите организира участие с национални щандове на двете изложения.

Предвид строгите хигиенни мерки, които са предвидени от организаторите поради пандемията от Ковид-19, броят на изложителите ще бъде ограничен и класирането ще се извърши по реда на подаване на заявление за участие.

ЗАЯВКАТА С ИЗИСКУЕМИТЕ ДОКУМЕНТИ СЕ ИЗПРАЩА ПО ЕЛЕКТРОНЕН ПЪТ НА СЛЕДНИТЕ ДВА ЕЛЕКТРОННИ АДРЕСА: Ikondov@mzh.government.bg и Snikolova@mzh.government.bg. СЛЕД ИЗПРАЩАНЕТО НА ЗАЯВКАТА НА ПОСОЧЕНИТЕ АДРЕСИ ЩЕ ПОЛУЧИТЕ ИМЕЙЛ С ПОТВЪРЖДЕНИЕ ЗА НЕЙНОТО ПОЛУЧАВАНЕ. В СЛУЧАЙ ЧЕ НЕ ПОЛУЧИТЕ ПОТВЪРЖДЕНИЕ, МОЛЯ ДА СЕ СВЪРЖЕТЕ С НАС НА СЛЕДНИТЕ ТЕЛЕФОНИ: 02/ 985 11 243 ИЛИ 02/ 985 11 245.

Заявките за участие се приемат до 02 октомври 2020 г.